# Jesús Miguel Rollán Prada

Jesús Miguel Rollán Prada (Madrid, 4 d'abril de 1968 - la Garriga, Vallès Oriental, 11 de març de 2006) va ser un jugador de waterpolo madrileny, instal·lat a Catalunya, on desenvolupà la major part de la seva carrera esportiva. Jugava a la posició de porter i estava considerat com un dels millors waterpolistes del món.

## Història

S'inicià a waterpolo al Club Vallehermoso. Amb una beca esportiva sota el braç, es traslladà a la Residència Blume de Barcelona on prengué contacte amb l'elit de l'esport. A Barcelona jugà amb el CN Catalunya club amb qui guanyà la Copa d'Europa del 1995. Debutà a uns Jocs Olímpis el 1988 a Seül amb només 20 anys. Disputà en total cinc Jocs Olímpics guanyant una medalla d'or i una de plata. A més guanyà dos campionats del món i nombroses medalles d'argent i bronze a altres campionats (del Món, Europa, Mediterrani, etc.).
De caràcter extravertit i alegre, era un autèntic líder a la piscina. Formà, juntament amb homes com Manel Estiarte, Jordi Sans, Daniel Ballart o Pedro García Aguado una de les generacions més exitoses del waterpolo mundial. Després d'uns últims anys amb moltes lesions es retirà el 2004 acabats els Jocs Olímpics d'Atenes.
Enginyer agrònom a nivell d'estudis, Jesús Rollán va morir l'11 de març del 2006 a la Garriga (Vallès Oriental) en caure des d'una terrassa d'un centre especialitzat en el tractament d'addiccions on era ingressat feia cinc mesos.

## Trajectòria esportiva

* Club Vallehermoso
* Chiavari Nuoto (Itàlia) (entrenador)

## Palmarès
### Clubs

* Copa d'Europa: 2 (1995, 2003)
* Recopa d'Europa: 1 (1992)
* Lliga espanyola: 7
* Copa espanyola: 7
* Supercopa d'Espanya: 2
* Lliga italiana: 1

### A nivell de selecció

* Medalla d'Or als Jocs Olímpics d'Atlanta 1996
* Medalla d'Argent als Jocs Olímpics de Barcelona 1992
* Medalla d'Or al Campionat del Món de Perth 1998
* Medalla d'Or al Campionat del Món de Fukuoka 2001
* Medalla d'Argent al Campionat del Món de Perth 1991
* Medalla d'Argent al Campionat del Món de Roma 1994
* Medalla d'Argent al Campionat d'Europa d'Atenes 1991
* Medalla de Bronze al Campionat d'Europa de Sheffield 1993
* Medalla de Bronze a la Copa del Món de Sydney 1999
* Medalla d'Or als Jocs de Mediterrani de Tunis 2001
* Medalla de Bronze als Jocs de Mediterrani de Bari 1997
* Medalla d'Or al Campionat del Món Júnior de São Paulo 1987

## Referències

* ↑ «Jesús Miguel Rollán Prada». Enciclopèdia de l'esport català. Barcelona: Grup Enciclopèdia Catalana.
* ↑ Álvarez, Robert; Carbonell, Rafael «Muere Jesús Rollán» (en castellà). El País, 11-03-2006. ISSN: 1134-6582 [Consulta: 3 gener 2022].
Jesús Rollán - Plantilles de navegació :
Selecció d'Espanya — Jocs Olímpics d'estiu de 1988
 Miguel Chillida •  Manel Estiarte •  Pedro García •  Salvador Gómez •  Marc Antoni González •  Mariano Moya •  Jordi Neira •  Jordi Payá •  Miguel Pérez •  Pere Robert •  Josep Antonio Rodríguez •  Jesús Rollán •  Jordi Sans •
Seleccionador Antoni Esteller
Selecció d'Espanya — Jocs Olímpics d'estiu de 1992
 Jesús Rollán •  Sergi Pedrerol •  Marc Antoni González •  Ruben Michavila •  Manel Estiarte •  Daniel Ballart •  Josep Picó •  Ricardo Sánchez •  Jordi Sans •  Salvador Gómez •  Miguel Ángel Oca •  Manel Silvestre •  Pedro García •
Seleccionador Dragan Matutinović
Selecció d'Espanya — Jocs Olímpics d'estiu de 1996
 Josep Maria Abarca •  Ángel Luis Andreo •  Daniel Ballart •  Manel Estiarte •  Pedro García •  Salvador Gómez •  Iván Moro •  Miguel Ángel Oca •  Jordi Payà •  Sergi Pedrerol •  Jesús Rollán •  Jordi Sans •  Carles Sans •
Seleccionador Joan Jané
Selecció d'Espanya — Jocs Olímpics d'estiu de 2000
 Ángel Luis Andreo •  Daniel Ballart •  Manel Estiarte •  Pedro García •  Salvador Gómez •  Gabriel Hernández •  Gustau Marcos •  Iván Moro •  Daniel Moro •  Sergi Pedrerol •  Jesús Rollán •  Javier Sánchez •  Jordi Sans
Selecció d'Espanya — Jocs Olímpics d'estiu de 2004
 Ángel Luis Andreo •  Daniel Ballart •  Xavier García •  Salvador Gómez •  Gabriel Hernández •  Gustau Marcos •  Guillermo Molina •  Iván Moro •  Daniel Moro •  Sergi Pedrerol •  Jesús Rollán •  Javier Sánchez •  Iván Pérez :